**Қызмет көрсету туралы пайдаланушы келісімі**

**ЖАЛПЫ ЕРЕЖЕЛЕР МЕН ТЕРМИНДЕР:**

Қазақстан Республикасының Ақпарат және коммуникациялар министрлігі 1998 жылғы 28 тамызда берген Қазақстан Республикасының аумағында GSM стандартының ұялы байланыс қызметтерін ұсыну бойынша кәсіпкерлік қызметпен айналысуға қатысты Қазақстан Республикасының Мемлекеттік лицензиясы негізінде әрекет ететін «Кар-Тел» жауапкершілігі шектеулі серіктестігі (бұдан әрі – Оператор), лицензия № 0000317, көпшілік офертасының шарттарына сәйкес Сервисті пайдалануға ниет білдірген тұлғаларға (бұдан әрі – Пайдаланушы) Серіктестің қызметтерін ұсынады.

Осы қызметтерді көрсету туралы пайдаланушы келісімі (бұдан әрі мәтін бойынша – Келісім) Қазақстан Республикасы Азаматтық кодексінің 395-бабына сәйкес жеке тұлғаларға арналған көпшілік оферта болып табылады. Абоненттің сұрау салу арқылы Сервиске қосылу бойынша іс – әрекеттерін орындауы Абоненттің осы Келісімнің шарттарын қабылдауымен (акцептпен) жүзеге асырылады.

**Абонент -** Оператордың байланыс қызметтерін көрсету шарты жасалған жеке тұлға.

**Дербес шот -** Абонентпен жасалған шартқа сәйкес Қызметтер үшін ақы төлеу шотына көрсетілген Қызметтер көлемін, түскен және жұмсалған ақшаны есепке алуға арналған Ұялы байланыс операторының биллинг жүйесіндегі талдамалық есепке алу тіркелімі.

**Контент -** Серіктестің сайтында қолжетімді визуалды, аудио және/немесе мәтіндік жұмыстар.

**Серіктес -** Абоненттерге қызмет көрсететін заңды тұлға.

**Оператор -** Абоненттерге байланыс қызметтерін көрсететін, Қазақстан Республикасының аумағында тіркелген заңды тұлға.

**Сервис -** оператор Абонентке дербес немесе үшінші тұлғалардың көмегімен ұсынатын ақпараттық-ойын-сауық мазмұндағы қызметтер кешені.

**Жазылым -** Абонентке бір реттік сұрау салу (SMS, WEB, Web, IVR, USSD) арқылы Абоненттің Дербес шотынан қаражатты кезең-кезеңімен ұстап қала отырып, Контентке бірнеше рет қол жеткізуге мүмкіндік беретін қызмет.

**Пайдаланушы -** Оператордың абоненті, тиісті сұрау салу арқылы Қазақстан Республикасының заңнамасына сәйкес Сервистерді пайдалану ниетін растаған, әрекетке қабілетті жеке тұлға.

**1.МӘНІ**

1.1.Оператор абонентке Сервисті ұсынады, ал Абонент олардың ақысын төлеуге міндеттенеді.

**2. СЕРВИСТІҢ СИПАТТАМАСЫ**

2.1. Жазылым Абоненттің Дербес шотынан қаражатты кезең-кезеңімен ұстап қала отырып, Абонентке Сервиске бірнеше рет қолжетімділік алуға (SMS, WEB, Web, IVR, USSD) мүмкіндік береді.

2.2. Қызметті «Қолжетімділік алу», «Play», «ViewMore», «Қарау», «Жүктеу (өзіне)», «Жүктеу (сыртқа)», «Көрсету», «Жалғастыру», «Растау» батырмаларын (бұдан әрі - Сұрау салу) басу арқылы қоса отырып, Абонент мыналарды растайды:

1. өзінің кәмелетке толуын (18 жас) және толық әрекетке қабілеттілігін;

2. осы Келісімнің шарттарымен танысу және толық көлемде қабылдау;

3. Абонентті сәйкестендіретін деректерді (оның ішінде, Абоненттің ұялы телефон нөмірін) беруге келісім беру;

4. Сервиске қосылудың салдары үшін барлық жауапкершілік тек өзіне жүктелетіндігіне келісім беру.

2.3. Абоненттің бір Дербес шотынан Абоненттің сұрау салуы арқылы қосылған бірнеше түрлі Сервистер үшін төлем жүргізілу мүмкіндігі.

**3. ҚЫЗМЕТТІҢ ҚҰНЫ**

3.1. Сервистің құнын Оператор айқындайды. Тарифтеу жазылым ресімделгеннен кейін бірден басталады.

3.2. Абоненттің сайттағы контентті қарау/жүктеу үшін пайдаланған интернет-трафигі оператордың тарифтері бойынша бөлек төленеді.

3.3. Сервистің құны Пайдаланушыдан жазылу ресімделгеннен кейін бірден ұстап қалынады, кейіннен Оператор Абоненттің Дербес шотынан Абоненттің сервистен бас тартқан сәтіне дейін күн сайын ақша қаражатын ұстап қалып отырады.

3.4. Абоненттің Дербес шотынан Сервис үшін ақша қаражатын ұстап қалу мүмкін болмаған жағдайда, Сервисті ұсыну тоқтатылмайды, ақша қаражатын ұстап қалу әрекеттері 45 күн ішінде қайталанады. 45 күн өткеннен кейін және көрсетілген кезең ішінде ақша қаражаты ұстап қалынбаған жағдайда (Абоненттің Дербес шотында ақша қаражатының жеткілікті мөлшерінің болмауына байланысты) ақша қаражатын ұстап қалу әрекеттері тоқтатылады, Абонент Сервистен автоматты түрде ажыратылады (ажырату фактісі туралы қосымша SMS-хабарлама жіберілмейді).

3.5. Жазылымнан бас тартуға болады:

- жазылу жүзеге асырылған қысқа нөмірге «STOP» сөзімен SMS-хабарлама жіберу;

- Жеке кабинетте;

- [www.beeline.kz](http://www.beeline.kz) сайтының «Көмек» / «Кар-Тел» ЖШС қызметтері» бөлімінде орналастырылған нұсқаулықтарды орындау.

3.6. Сервистің әрекеті Сервистен бас тартуға өтінім бергеннен кейін (жоғарыда көрсетілген кез келген тәсілмен) немесе ақша қаражатының жеткілікті мөлшерінің болмауы салдарынан Сервиске Абоненттің Дербес шотынан ақы төленбеген 45 күндік кезең өткеннен кейін тоқтатылады.

3.7. Сервис мынадай жағдайларда ұсынылмайды:

\* Дербес шотты ішінара бұғаттау /сервистерді бұғаттау/ шығыс байланысқа тыйым салу;

\* Абонентті байланыс желісінен ажыратқан жағдайда (кіріс және шығыс байланыс).

3.8. Абонент Сервистің көмегімен алынған контентті тек жеке мақсатта ғана пайдалануға құқылы. Контентті үшінші тұлғаларға сату немесе басқаша иеліктен шығару арқылы тарату үшін пайдалануға қатаң тыйым салынады.

3.9. Оператор ақпараттық ресурстың мазмұны үшін жауапты болады.

3.10. Оператор осы Келісімді қайта қарауға және оған кез келген уақытта өзгерістер енгізуге құқылы. Абонентті хабардар ету [www.beeline.kz](http://www.beeline.kz) сайтындағы Пайдаланушы келісімінің жаңа редакциясының күнін қою арқылы жүзеге асырылады. Осы Келісімнің жаңа редакциясының күні ретінде көрсетілген күннен кейін Абоненттің Сервисті пайдалануды жалғастыру/бастау фактісі Абоненттің осындай өзгерістермен сөзсіз келісімі болып саналады. Өзгерістер осы Пайдаланушы келісімінің соңғы нұсқасы орналастырылған сәттен бастап күшіне енеді.

3.11. Байланыс ақпараты:

Операторды қолдау қызметінің телефоны - 0611 (Оператор желісінің ұялы телефонынан қоңырау шалу тегін)

қалалық нөмірлерге:

- Алматы (727) 3 500 500

- Нұр - Сұлтан (7172) 738 738

- Қарағанды (7212) 922 922

- Ақтөбе (7132) 921 921

-Өскемен (7232) 492 902

- Павлодар (7182) 770 770

- Атырау (7122) 930 930

3.12. Шағыммен жүгінген кезде Пайдаланушы шағымның негізділігін растайтын құжаттарды ұсынуы тиіс.

3.13. Осы Келісімде көзделмеген барлық мәселелер Қазақстан Республикасының қолданыстағы заңнамасымен реттеледі.

**4.ТАРАПТАРДЫҢ ЖАУАПКЕРШІЛІГІ**

4.1. Осы Келісімде, сондай-ақ Қазақстан Республикасының қолданыстағы заңнамасында белгіленген жағдайлардан басқа ешқандай контентті Құқық иеленушінің алдын ала рұқсатынсыз көшіруге, қайта өңдеуге, таратуға, жариялауға, жүктеуге, беруге, сатуға және өзге де тәсілмен толығымен немесе бөліп пайдалануға болмайды.

4.2. Оператордың Келісім шарттарын орындамағаны және/немесе тиісінше орындамағаны үшін жауапкершілігі кез келген жағдайда Пайдаланушыға келтірілген нақты залалмен шектеледі.

4.3. Қызмет көрсету кезінде Оператор мыналар үшін жауапты емес:

4.3.1 егер бұл Сервистің бақылауынан тыс Пайдаланушының іс-әрекетінен, оның ішінде, бірақ онымен шектелмей, пайдаланушының мобильді құрылғысының сипаттамасынан, кіру аймағынан тыс жерде болудан, алынған контентті кездейсоқ жоюдан және Пайдаланушының басқа да қателіктерінен туындаған болса, өз міндеттемелерін орындамағаны немесе тиісінше орындамағаны;

4.3.2. Абоненттің Сервис арқылы алынған ақпаратты пайдаланумен байланысты тәуекелдері;

4.3.3. уәкілетті органдардың уақытша тыйым салуларды енгізуінен, электр қуатын беруді тоқтатудан, атмосфералық жағдайлар салдарынан және Оператордың еркіне тәуелді емес басқа да мән-жайларға байланысты туындаған Сервисті ұсыну кезіндегі үзілістер.

4.4. Осы шарттарда көзделген жауапкершілік шаралары кінәлі тарапты осы Келісім бойынша міндеттемелерді тиісінше орындаудан босатпайды.

4.5. Осы Келісімнің шарттарында көзделмеген Тараптардың жауапкершілік шаралары Қазақстан Республикасының аумағында қолданылатын азаматтық заңнама нормаларына сәйкес қолданылады.

**5. ҚОРЫТЫНДЫ ЕРЕЖЕЛЕР**

5.1. Осы Келісім Пайдаланушы Сервисте тіркелген сәттен бастап күшіне енеді және Пайдаланушының контентті барлық пайдалану кезінде қолданылады.